Støttestrømper

Elastiske strømper  er spesialiserte strømper konstruert for å hindre utvikling og forverring av venøse lidelser  som hevelse (ødem,) årebetennelse (flebitt) og blodpropp (trombose). Støttestrømper er elastiske plagg som komprimerer beinet. De reduserer diameteren av utvidede vener og øker gjennomstrømmingshastigheten til venøst blod. Kompresjonsbehandling bidrar til å redusere venetrykk, hindrer venestase og ødeleggelse av venøse vegger. Kompresjonen avlaster tunge og verkende bein.
Knehøye kompresjonsstrømper brukes ikke bare for å øke blodsirkulasjonen, men også for å forhindre dannelsen av blodpropper i leggene. De kan også hjelpe til i behandlingen av sår på legger og føtter.
Kompresjonsstrømper bruker sterkere strikk enn vanlige strømper for å skape betydelig press på beina, ankler og føtter. Støttestrømper er strammest ved anklene og blir gradvis mindre stramme mot knærne og lårene. Ved å komprimere overflaten til vener, arterier og muskler, tvinges blodet til å sirkulere gjennom smalere blodårer. Som et resultat vil mer blod gå tilbake til hjertet og mindre blod vil samle seg i føttene.
Det finnes to typer av elastiske strømper: støttestrømper og kompresjonsstrømper.
Tilpasning av kompresjonsstrømpen etter måling av pasientens ankel og legg er nødvendig for best effekt. En studie som ble publisert i American Journal of Nursing i august 2008 viste at kompresjonsstrømper hadde feil størrelse i underkant av 30% av tilfellene studert. Studien fant at opplæring var nødvendig ikke bare for pasientene, men også for helsepersonell.

Medisinsk bruk

Behandlingen er vanligvis foreskrevet av en lege for å avlaste alle manifestasjoner av kronisk venøs sykdom og hindre venøse problemer. Støttestrømper er anbefalt ved følgende tilstander:

Slitne, verkende bein

Slitne, verkende bein oppstår når blodstrømmen går tregt.

Ødem

Ødem oppstår når høyt trykk presser plasmavannet i blodet ut i bløtvevet.

Kronisk venøs insuffisiens

Kronisk perifer venøs insuffisiens er kronisk venestuvning i beina.

Åreknuter

Åreknuter er utvidede årer som kan kan forårsake smertefull årebetennelse (flebitt). Når åreknuter først har utviklet seg, vil de ikke forsvinne av seg selv. Dannelsen av åreknuter er synlig, oftest på leggen.

Dyp venetrombose

er en blodpropp (trombe) som dannes i de dype venene. Som oftest oppstår de i leggen. Da føles leggen stinn og den hovner opp.

Lymfødem

Lymfødem er når en kroppsdel ​​sveller på grunn av en unormal oppsamling av lymfevæsken, som forekommer når det er forstyrrelser i ​​den normale dreneringen av lymfevæske tilbake inn i blodet, vanligvis hevelse arm, bein, hals eller buk. Ofte er dette en arvelig tilstand.

Flebitt

Flebitt er når betennelse og blodlevring (koagulering) oppstår i en overflatisk vene, som oftest i beina, på grunn av infeksjon, betennelse, eller traumer. Personer med åreknuter er oftere rammet. Betennelse oppstår plutselig og får tromben til å klistre seg fast til blodåreveggen, noe som kan tette en overfladisk vene.

Sirkulasjon og lange flyreiser (ECS)

På lange flyturer vil blodstrømmen gjennom venene kunne reduseres, på grunn av den reisendes inaktivitet, tyngde og trange sitteplasser.

Lipodermatosklerose

Lipodermatosklerose er betennelse av underhudsfett.

Svangerskap

Hormoner som skilles ut under svangerskapet og den voksende livmoren (trykk på vena cava inferior - den store venen som returnerer blod til hjertet) kan påvirke venene i beina.
Bruken av elastiske kompresjonsstrømper kan minske åreknuter mens man står. Bruken av strømper hele dagen er mer effektivt enn bare halve dagen eller ikke å bruker kompresjonsstrømper i det hele tatt.

Mange leger anbefaler kompresjonsstrømper etter fjerning av åreknuter, men studier viser at bruken av strømpene ikke har noen ytterligere effekt etter elastisk bandasje i tre dager i postoperativ behandling etter stripping av vena saphena, vurdert ved kontroll av beinet, ødem, smerte, komplikasjoner og tilbakevending til arbeid.

Forebygging

Strømpene kan brukes profylaktisk for å forhindre dyp venetrombose.

Flyreiser og hjerneslag

Det er en mulig sammenheng mellom en vanlig fysisk defekt i hjertet og potensielt dødelig hjerneslag som kan oppstå under lange flyreiser. Sammenhengen, som kalles "økonomiklasse slag-syndrom", har blitt rapportert hos friske, unge reisende som fikk iskemisk hjerneslag under, eller kort tid etter, lange flyturer. Langvarig stillesitting under flyreiser er kjent for å være en årsak til blodpropp i beina. Over 30 prosent av befolkningen er anslått å ha patent foramen ovale (PFO), en vanlig tilstand der et lite hull eksisterer mellom høyre og venstre side av hjertet. PFO fører sjelden til noen negativ medisinsk tilstand og kan bare bli fastslått gjennom spesifikke diagnostiske tester som et ekkokardiogram.

Prosedyre

I klinikken vil støttestrømper forordnes av leger, sykepleiere og annet fagpersonell. Først bestemmes riktig størrelse ved måling av beina. Aseptisk teknikk er ikke nødvendig med mindre huden har åpne sår. Personen er plassert på ryggen i sengen i femten minutter før måling for passform. Dette gjør venøs retur  mulig  og man oppnår stabilitet før måling. 
Strømper bør helst tas på før man står opp av senga, før man har sittet eller stått og før venestase eller ødem har hatt mulighet for å utvikle seg.

Anti-emboli kompresjonsstrømper

Disse strømpene er ofte referert til som TED-strømper, kort for t  hrombo e  mbolism- d  eterrent strømpe. De brukes for å støtte venøs og lymfedrenasje av beinet.
Som gradient kompresjonsstrømper, kan anti-emboli-strømper gi forskjellig kompresjon på ankelen og opp på leggen. Denne komprimeringen, når den kombineres med muskelpumpe-effekten av leggen, hjelper til å sirkulere blod og lymfevæske gjennom beina (i sengeliggende pasienter).
Kompresjonsplagg har også blitt brukt av idrettsfolk. Ulike plagg har blitt utviklet for å forbedre effekten av muskler ved å stabilisere musklene og forbedre blodsirkulasjonen og fjerning av melkesyre. I dag er kompresjonsstrømper tilgjengelige i et bredt spekter av farger, stiler og størrelser, noe som gjør dem vanskelige å skille fra vanlige strømper eller sokker.

Kontraindikasjoner

Man bør være forsiktig med å bruke kompresjonsstrømper hos personer med perifer obstruktiv arteriell sykdom, hjertesvikt, septisk flebitt, væskende eksem og perifer neuropati.

Kompresjonsklasser

Støttestrømper er konstruert ved hjelp av elastiske fibre eller gummi. Disse fibrene hjelper til å komprimere beinet og hjelpe på blodsirkulasjonen.
Støttestrømper tilbys i ulike nivåer av komprimering. Måleenheten som brukes til å klassifisere trykket av strømper er mmHg. De blir ofte solgt i en rekke forskjellige trykkområder. Støttestrømper er tilgjengelige over disk i 10-15 eller 15-20 mmHg.
Strømper med høyere trykk krever en resept og en utdannet tilpasser. Disse høyere trykk varierer 20-30 mmHg til 50 + mmHg.
Andre trykknivåer som brukes av produsenter for skreddersydde, flat-strikket produkter i USA og Europa varierer 18-21 mmHg til> 50mmHg.